ai4bharat/Pralekha huggingface dataset:
பாதுகாப்பு அமைச்சகம்
பொன்விழா ஆண்டு வெற்றிச் சுடர் : நேதாஜி சுபாஷ் சந்திரபோஸ் தீவிற்கு எடுத்துச்செல்லப்பட்டது
பொன்விழா ஆண்டு வெற்றிச் சுடர், அந்தமான் நிக்கோபார் தீவுகளின் கடற்படை தலைமையின் கட்டுப்பாட்டில் உள்ள நேதாஜி சுபாஷ் சந்திரபோஸ் தீவிற்கு  ஆகஸ்ட் 4-ஆம் தேதி எடுத்துச் செல்லப்பட்டது. ‘தனித்த மாலுமி சிலை’ வளாகத்தில் நடைபெற்ற நிகழ்வில், 1971-ஆம் ஆண்டு போரில் உயிரிழந்த வீரர்களுக்கு இந்திய கடற்படையினர் மரியாதை செலுத்தி, மலர்வளையம் வைத்து, வெற்றிச் சுடருக்கு பாரம்பரிய முறையில் மரியாதை செலுத்தினர்.
கடற்படையைச் சேர்ந்த வீரர்களின் தியாகத்தையும், துணிவையும் போற்றும் வகையில் இந்த சிலை உருவாக்கப்பட்டது. 1971-ஆம் ஆண்டு போரின்போது தங்கள் இன்னுயிரை தியாகம் செய்த ஐஎன்எஸ் குக்ரி கப்பலின் தளபதி கேப்டன் மகேந்திர நாத் முல்லா, அதன் அதிகாரிகள் மற்றும் மாலுமிகளுக்கு அஞ்சலி செலுத்தும் வகையில் இந்த நிகழ்ச்சிக்கு ஏற்பாடு செய்யப்பட்டது.
மத்திய போர்ட் பிளேயரிலிருந்து கிழக்கில் மூன்று கிலோமீட்டர் தொலைவில் அமைந்துள்ள இந்த தீவில், சுதந்திரப் போராட்டத்தின் போது கடந்த 1943-ஆம் ஆண்டு டிசம்பர் மாதம் நேதாஜி சுபாஷ் சந்திரபோஸ் மூவர்ண கொடியை ஏற்றினார். இந்த நிகழ்வின் 75-ஆவது ஆண்டைக் குறிக்கும் வகையில், ராஸ் தீவிற்கு, நேதாஜி சுபாஷ் சந்திரபோஸ் தீவு என்று கடந்த 2018 ஆம் ஆண்டு பிரதமர் திரு நரேந்திர மோடி பெயர் சூட்டினார்.
இந்தத் தீவிற்கு பயணம் மேற்கொண்ட பிறகு, வெற்றிச் சுடர், போர்ட் பிளேயர் படகுத்துறைக்கு திரும்பி வந்தது. இந்த நிகழ்வின்போது கொவிட்-19 நெறிமுறைகள் முழுவதும் பின்பற்றப்பட்டது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1742618
------
(Visitor Counter : 195
தகவல் மற்றும் ஒலிபரப்பு அமைச்சகம்
பத்திரிகை தகவல் அலுவலக முதன்மை தலைமை இயக்குனராக திரு சத்யேந்திர பிரகாஷ் பொறுப்பேற்றார்
பத்திரிகை தகவல் அலுவலக  முதன்மை தலைமை இயக்குனராக திரு சத்யேந்திர பிரகாஷ் இன்று பொறுப்பேற்றார். திரு பிரகாஷ், 1988-ம் ஆண்டு தொகுப்பின் இந்திய தகவல் சேவை அதிகாரி ஆவார். இதற்கு முன் மத்திய மக்கள் தொடர்பக தலைமையகத்தில் முதன்மை தலைமை இயக்குனராக பதவி வகித்தார்.
மத்திய அரசின் மக்கள் தொடர்பு, ஊடக நிர்வாகம், நிர்வாகம், கொள்கை உருவாக்கம், திட்ட அமலாக்கம் போன்ற பல்வேறு துறைகளில் திரு சத்யேந்திர பிரகாஷ் விரிவான அனுபவம் பெற்றிருப்பவர். யுனெஸ்கோ, யுனிசெப், யுஎன்டிபி போன்ற பல்வேறு தேசிய மற்றும் சர்வதேச அமைப்புகளில் மத்திய அரசின் பிரதிநிதியாக இவர் இருந்துள்ளார். மத்திய மக்கள் தொடர்பு தலைமையகத்தில் அரசு விளம்பர உள்ளடக்க முறைப்படுத்தல், இணையதளம் மற்றும் டிஜிட்டல் ஊடக கொள்கை, பண்பலை வானொலி கொள்கை, டிஜிட்டல் திரைப்பட கொள்கை போன்றவற்றுக்கு வழிகாட்டு நெறிமுறைகளை உருவாக்குவதில் இவர் முக்கிய பங்குவகித்துள்ளார். உள்ளூர் பொருட்களுக்கு ஆதரவு குறித்து 2021 குடியரசு தினத்தன்று தகவல் ஒலிபரப்பு அமைச்சகத்தின் சார்பில் முதல்முறையாக இடம் பெற்ற அலங்கார ஊர்தி பங்களிப்புக்காக இவர் அங்கீகாரம் பெற்றிருந்தார்.
மத்திய அரசின் மக்கள் தொடர்பு பிரச்சாரங்கள் பலவற்றோடும் மக்கள் தொடர்பு பணிகளை வடிவமைத்தல் மற்றும் செயல்படுத்துவதோடும் திரு பிரகாஷ் இணைந்திருந்தார். முக்கியமான தகவல், கல்வி, தகவல் தொடர்பு பிரச்சாரங்கள் பற்றிய யோசனைக்கு இவர் பாராட்டு பெற்றவர். 2021-22-ல் வாக்காளர் விழிப்புணர்வு மற்றும் கல்வி மூலம் வாக்காளர்கள் பங்கேற்பை அதிகப்படுத்தியதற்காக அண்மையில் இந்திய தேர்தல் ஆணையத்தால் அங்கீகரிக்கப்பட்டு தேசிய விருது பெற்றவர்.
திரு சத்யேந்திர பிரகாஷ் பொறுப்பேற்ற போது, பத்திரிகை தகவல் அலுவலக மூத்த அலுவலர்களால் அவர் வரவேற்கப்பட்டார்.
கனரகத் தொழில்கள் அமைச்சகம்
2020- ம் ஆண்டு முதல் 2023 மார்ச் 15 ம் தேதி வரை இந்தியாவில் 2,56,980 மின்சார வாகனங்கள் பதிவு
2020- ம் ஆண்டு முதல் 2023 மார்ச் 15 ம் தேதி வரை இந்தியாவில் 2,56,980 மின்சார வாகனங்கள் பதிவு செய்யப்பட்டுள்ளன. 2020-ம் ஆண்டு மொத்தம் 1,23,092 வாகனங்களும், 2021-ம் ஆண்டு 3, 27, 976 மின்சார வாகனங்களும், 2022-ம் ஆண்டு 10,15,196 மின்சார வாகனங்களும் பதிவு செய்யப்பட்டுள்ளன.
மின்சார வாகனங்களின் பயன்பாட்டை ஊக்குவிக்கும் வகையில், மத்திய கனரக தொழில் துறை சார்பில் மின்சார வாகன உற்பத்தியாளர்கள் மற்றும் நுகர்வோருக்கு 3 திட்டங்களின் கீழ் ஊக்கத்தொகை உள்ளிட்ட சலுகைகள் வழங்கப்பட்டு வருகிறன.
மக்களவையில் இன்று எழுப்பப்பட்ட கேள்விக்கு கனரக தொழில் துறை இணையமைச்சர் திரு கிரிஷன் பால் குர்ஜால் எழுத்துப்பூர்வமாக அளித்த பதிலில் இதனை தெரிவித்துள்ளார்.
மின்னணு மற்றும் தகவல் தொழில்நுட்பம்
ஜனவரி 28ம் தேதி தேசிய தகவல் சேவைகள் மையத்தின் வெள்ளி விழா : திரு ரவி சங்கர் பிரசாத் தலைமையில்
மத்திய மின்னனுவியல் மற்றும் தகவல் தொழில்நுட்ப அமைச்சகத்தின் தேசிய தகவல் மையத்தின் கீழ் செயல்படும் பொதுத்துறை நிறுவனமான என்ஐசிஎஸ்ஐ தனது வெள்ளி விழாவை 2021 ஜனவரி 28ம் தேதி கொண்டாடுகிறது. இதற்கு மத்திய மின்னனுவியல் மற்றும் தகவல்தொழில்நுட்பத் துறை அமைச்சர் திரு ரவி சங்கர் பிரசாத், தலைமை வகிக்கிறார்.
இந்நிகழ்ச்சி நாளை காலை 11.30 மணிக்கு தொடங்கும். என்ஐசி சமூக ஊடக தளம் https://webcast.gov.in/nicsi -ல் இது நேரடியாக ஒளிபரப்பப்படும்.
தேஜஸ் என்ற - மெய்நிகர் நுண்ணறிவு கருவியையும் அமைச்சர் தொடங்கி வைக்கிறார். இது கொள்கை முடிவுகளுக்குத் தேவையான முக்கிய தகவல்களை பெற்றுத் தரும், அரசு சேவைகளின் திறனை மேம்படுத்தும். அரசு அமைப்புகளுக்கான இ-ஏல சேவைகளை 24 மணி நேரமும் அளிக்கும். எங்கிருந்து வேண்டுமானாலும் பணியாற்றக் கூடிய இணையதளத்தில், இ-அலுவலக வசதி மூலம் ஊழியர்கள் தங்களுக்கு தேவையான விண்ணப்பங்களைப் பெற முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1692615
நிதி அமைச்சகம்
பிரதமரின் காப்பீட்டு திட்டங்கள் குறித்து 3 மாத காலம் பிரச்சாரம் மேற்கொள்ள நிதிச் சேவைகள் துறை செயலர் தலைமையில் கூட்டம்
மத்திய நிதி அமைச்சகத்தின் நிதிச் சேவைகள் துறையின் செயலாளர், டாக்டர் விவேக் ஜோஷி, நிதி அமைச்சகத்தின் அனைத்து மாநிலங்கள் / யூனியன் பிரதேசங்களின் தலைமைச் செயலாளர்கள் / மூத்த அதிகாரிகளுடன் நேற்று காணொலி மூலம் நடைபெற்ற கூட்டத்திற்கு தலைமை தாங்கினார். கிராம பஞ்சாயத்து அளவில் பிரதமரின் ஆயுள் காப்பீடு திட்டம், பிரதமரின் விபத்து காப்பீடு திட்டம் உள்ளிட்ட காப்பீட்டு திட்டங்கள் குறித்து இந்தக் கூட்டத்தில் விவாதிக்கப்பட்டது. காப்பீடுகள் தொடர்பாக, 01.04.2023 முதல் 30.06.2023 வரையிலான 3 மாத கால பிரச்சாரம் நாட்டில் உள்ள அனைத்து மாவட்டங்களிலும் மேற்கொள்ளப்படும்.
கூட்டத்தின் போது, மாநிலங்களில் உள்ள மக்கள்தொகையின் அளவைக் கருத்தில் கொண்டு இந்த காப்பீட்டு திட்டங்களை மேற்கொள்ளுமாறு மாநிலங்கள், யூனியன் பிரதேசங்களுக்கு அறிவுறுத்தப்பட்டது. தற்போது, பிரதமரின் ஆயுள் காப்பீடு திட்டத்தின் கீழ் 8.3 கோடி காப்பீடுகளும், பிரதமரின் விபத்து காப்பீடு திட்டத்தின் கீழ் 23.9 கோடி காப்பீடுகளும் செய்யப்பட்டுள்ளன. இந்தத் திட்டங்களின் கீழ் ரூ.15,500 கோடி உரிமைத்தொகை வழங்கப்பட்டுள்ளது.
இந்தப் பிரச்சாரத்தை திறம்பட செயல்படுத்தி, கண்காணிக்கும் பணியை மேற்கொள்ள தலைமைச் செயலாளர்களின் ஒத்துழைப்பை டாக்டர் ஜோஷி கோரினார். இது தொடர்பாக அனைத்து பொதுத்துறை வங்கிகளின் தலைவர்களுடனும் வரும் 13-ந் தேதி ஒரு கூட்டத்திற்கு செயலாளர் அழைப்பு விடுத்துள்ளார்.
பாதுகாப்பு அமைச்சகம்
இந்திய கடற்படையின் வருடாந்திர மறுசீரமைப்பு மாநாடு 23  மற்றும் வருடாந்திர உள்கட்டமைப்பு மற்றும் உள்நாட்டுமயமாக்கல் மாநாடு 23 
இந்திய கடற்படையின் கிழக்கு கடற்படை கட்டளை தலைமையகமான விசாகபட்டணத்தில் பிப்ரவரி 23, 24 ஆகிய தேதிகளில், வருடாந்திர மறுசீரமைப்பு மாநாடு 23 மற்றும் வருடாந்திர உள்கட்டமைப்பு மற்றும் உள்நாட்டுமயமாக்கல் மாநாடு 23 நடத்தப்பட்டது. மாநாடு வைஸ் அட்மிரல் சந்தீப் நைதானி தலைமையில் நடைபெற்றது. மறுசீரமைப்புத் திட்டங்கள், இந்திய கடற்படையின் கப்பல்கள்/நீர்மூழ்கிக் கப்பல்களின் செயல்பாடுகள் , இந்திய கடற்படையின் வளர்ந்து வரும் தேவைகளைப் பூர்த்தி செய்வதற்கான உள்கட்டமைப்பை மேம்படுத்துவதற்கான திட்டங்கள் ஆகியவை மாநாட்டின் போது விவாதிக்கப்பட்டன.
கடற்படை தளங்களின் இயந்திரங்கள், ஆயுதங்கள் மற்றும் சென்சார்களின் பராமரிப்பு, வாழ்வாதார அம்சங்களில் ஏற்பட்டுள்ள முன்னேற்றத்தை மாநாட்டின் தலைவர் பாராட்டினார். தொழில்நுட்ப சகோதரத்துவம் எதிர்கொள்ளும் சவால்களில் கவனம் செலுத்த வேண்டும் என்றும், பராமரிப்புக் காலங்களைக் குறைப்பதன் மூலம் கப்பல்கள் மற்றும் நீர்மூழ்கிக் கப்பல்களின் மேம்பட்ட செயல்திறனை உறுதிசெய்ய, செயற்கை நுண்ணறிவு, பிளாக்செயின், குவாண்டம் கம்ப்யூட்டேஷன், ஐஓடிக்கான 5ஜி, ரோபாட்டிக்ஸ் போன்ற சமீபத்திய தொழில்நுட்பங்களைப் பயன்படுத்த வேண்டும் என்றும் அவர் வலியுறுத்தினார். நாட்டின் வளர்ச்சியில் இந்தியக் கடற்படையின் வளர்ந்து வரும் பங்கையும், தளத் துறைமுகத்திலிருந்து கப்பல்களை நீட்டித்திருப்பதையும் அவர் சுட்டிக்காட்டினார்.
ஏஐஐசி கூட்டத்தில், பல்வேறு தொழில்நுட்ப மற்றும் கடல் உள்கட்டமைப்பு திட்டங்களின் முன்னேற்றம் குறித்து மதிப்பாய்வு செய்யப்பட்டது. இந்திய கடற்படையில் பழுதுபார்ப்பு மற்றும் மறுசீரமைப்பு வசதிகளை மேம்படுத்துவதை நோக்கமாகக் கொண்ட தொழில்நுட்ப உள்கட்டமைப்பு திட்டங்களின் வேகம் குறித்து திருப்தி தெரிவிக்கப்பட்டது. மேலும், அடுத்த 15 ஆண்டுகளில் உள்வாங்க திட்டமிடப்பட்டுள்ள எதிர்கால தளங்களுக்கு கூடுதல் இடத்தை உருவாக்குதல் உள்ளிட்ட பல்வேறு கடல் உள்கட்டமைப்பு திட்டங்கள் இந்த சந்திப்பின் போது ஆய்வு செய்யப்பட்டன.
மத்திய அரசின் தற்சார்பு இந்தியா முன்முயற்சிக்கு இணங்க, இந்த மாநாட்டின் போது உள்நாட்டுமயமாக்கல் குறித்த பிரத்யேக அமர்வும் நடத்தப்பட்டது. இந்த மாநாட்டில் இந்திய கடற்படையின் பல்வேறு அமைப்புகளின் பிரதிநிதிகள் கலந்து கொண்டனர்.
புவி அறிவியல் அமைச்சகம்
தமிழகம், புதுச்சேரி மற்றும் காரைக்கால் உள்பட பல இடங்களில் இன்று கனமழைக்கு வாய்ப்பு
தமிழகம், புதுச்சேரி மற்றும் காரைக்கால் உள்பட பல இடங்களில் இன்று கனமழைக்கு வாய்ப்புள்ளது என தேசிய வானிலை துறையின் முன்னறிவிப்பு மையம் தெரிவித்துள்ளது.
அது விடுத்துள்ள அறிக்கையில் கூறியிருப்பதாவது:
சத்தீஸ்கரில் இன்று ஒரு சில இடங்களில் கனமழை முதல் அதிக கனமழைக்கு வாய்ப்புள்ளது. தமிழகம், புதுச்சேரி, காரைக்கால், கேரளா, மாஹே, தெலங்கானா, கடலோர ஆந்திரப் பிரதேசம், கொன்கன் மற்றும் கோவா, குஜராத், வடகிழக்கு மாநிலங்கள், கிழக்கு உத்தரப் பிரதேசம், மத்தியப் பிரதேசம், விதர்பா, ஜார்கண்ட் ஆகிய பகுதிகளில் ஒரு சில இடங்களில் இன்று கனமழைக்கு வாய்ப்புள்ளது. அப்போது மணிக்கு 30 முதல் 40 கி.மீ வேகத்தில் பலத்த காற்று வீசும்.
இமாச்சலப் பிரதேசம் மற்றும் உத்தரகாண்ட்டில் ஒரு சில இடங்களில் இடியுடன் கூடிய மழைக்கு வாய்ப்புள்ளது. பஞ்சாப், ஹரியானா, சண்டிகர் மற்றும் தில்லியில் ஒரு சில இடங்களில் இடியுடன் கூடிய மழைக்கு வாய்ப்புள்ளது. அப்போது 40 முதல் 50 கீ.மீ வேகத்தில் காற்று வீசும். இதே போல் நாட்டின் பல பகுதிகளிலும் இடி மற்றும் பலத்த காற்றுடன் மழை பெய்யும் என வானிலை முன்னெச்சரிக்கை மையம் தெரிவித்துள்ளது.
தென்மேற்கு, மேற்கு மத்திய மற்றும் வடகிழக்கு அரபிக் கடல் பகுதி, குஜராத் கடற்கரை, மேற்கு மத்திய வங்காள விரிகுடா, ஆந்திரப் பிரதேச கடலோரப் பகுதி ஆகியவற்றில் மணிக்கு 40 கி.மீ முதல் 60 கி.மீ வேகத்தில் பலத்த காற்று வீச வாய்ப்புள்ளது. அதனால் இந்த பகுதிகளில் மீனவர்கள் கடலுக்கு செல்ல வேண்டாம் என அறிவுறுத்தப்படுகின்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729986
------
(Visitor Counter : 84
ஆயுஷ்
'கொவிட்-19 சிகிச்சையில் ஆயுர்வேதம்' என்பது ஐந்தாவது ஆயுர்வேத தினத்தின் மையக்கருத்து
கொவிட்-19 பரவலைக் கட்டுப்படுத்துவதில் ஆயுர்வேதத்தின் பங்கு என்பதை மையமாகக் கொண்டு இந்த வருடத்தின் ஆயுர்வேத தினம் அனுசரிக்கப்படும். கடந்த 2006ஆம் ஆண்டிலிருந்து தன்வந்தரி பிறந்தநாளை முன்னிட்டு இந்த தினம் கடைப்பிடிக்கப்பட்டு வருகின்றது. இந்த வருடம், நவம்பர் 13ஆம் தேதி ஆயுர்வேத தினம் கொண்டாடப்படும்.
ஆயுர்வேத மருத்துவமனையில் அளிக்கப்படும் சிகிச்சை முறைகள், பல்வேறு நோய்களால் ஏற்படும் மரணத்தை கட்டுப்படுத்துவது உள்ளிட்ட விழிப்புணர்வை ஏற்படுத்துவதே ஆயுர்வேத தினத்தின் முக்கிய குறிக்கோளாகும்.
இந்த வருடம் ஆயுர்வேத முறைகளில் நோய் எதிர்ப்பு சக்தியை வலுப்படுத்துவது குறித்து பல்வேறு நிகழ்ச்சிகள் நடைபெற உள்ளன. 'கொவிட்-19 சிகிச்சையில் ஆயுர்வேதம்' என்ற தலைப்பில் இணைய கருத்தரங்கம் நடைபெற உள்ளது. உலகெங்கிலும் இருந்து சுமார் 1.5 லட்சம் பேர் இதில் கலந்து கொள்வார்கள் என்று எதிர்பார்க்கப்படுகிறது.
பல்வேறு மாநில மற்றும் யூனியன் பிரதேச அரசுகளும் இந்நாளில் சிறப்பு நிகழ்ச்சிகளுக்கு ஏற்பாடு செய்துள்ளன.
மேலும் விவரங்களுக்கு இந்த செய்தி குறித்து ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664815
சுகாதாரம் மற்றும் குடும்ப நலத்துறை அமைச்சகம்
லேசான பாதிப்புள்ள கொவிட்-19 நோயாளிகளுக்கான சிகிச்சை மற்றும் பராமரிப்பு குறித்த வழிகாட்டுதல்களை எய்ம்ஸ் மருத்துவர்கள் வழங்குகின்றனர்
காய்ச்சல், வறட்டு இருமல், உடல் சோர்வு, சுவை மற்றும் வாசனை இழப்பு, தொண்டை எரிச்சல், தலைவலி, உடல் வலி, வயிற்றுப்போக்கு, தோல் அரிப்பு மற்றும் வெகு சில பாதிப்புகளில் கண்கள் சிவப்பாதல் ஆகியவை கொவிட்-19 நோயாளிகளிடம் பொதுவாக காணப்படும் அறிகுறிகள் ஆகும்.
மேற்கண்டவற்றில் ஏதேனும் உங்களுக்கு இருந்தால் உங்களை நீங்களே உடனடியாக தனிமைப்படுத்திக் கொள்ள வேண்டுமென்று, கொவிட்-19 உறுதிப்படுத்தப்பட்டுள்ள நோயாளிகளுக்கான "வீட்டு தனிமைப்படுத்துதலுக்கான சிகிச்சை மற்றும் பராமரிப்பு" எனும் தலைப்பிலான இணைய கருத்தரங்கு ஒன்றில் பேசும்போது எய்ம்ஸ் புது தில்லியின் மருத்துவர் டாக்டர் நீரஜ் நிஷ்ச்சல் தெரிவித்தார்.
பாதிப்பு உறுதிப்படுத்தப்பட்டுள்ள 80 சதவீத நோயாளிகளுக்கு லேசான அறிகுறிகளே உள்ளன. ஆர்டிபிசிஆர் பரிசோதனையில் தொற்று இல்லை என்று முடிவு வந்து அறிகுறிகள் தொடர்ந்தால் மீண்டும் பரிசோதனை செய்து கொள்ள வேண்டும் என்று பரிந்துரைக்கப்படுகிறது. நோயின் தீவிரத்தைப் பொறுத்து மருத்துவமனை அனுமதி தேவையா இல்லையா என்பது குறித்து முடிவெடுக்கப்படும்.
முறையான அளவில் சரியான நேரத்தில் மருந்துகள் உட்கொள்ளப் பட வேண்டும். நோயாளிகள் மருந்துகளைப் பற்றி தெரிந்து கொள்வதோடு மட்டுமல்லாமல் அவற்றை எவ்வாறு, எப்படி எடுத்துக்கொள்ள வேண்டும் என்பது குறித்தும் தெரிந்து கொண்டால் மட்டுமே மிகவும் பயனுள்ளதாக இருக்கும் என்று டாக்டர் நீரஜ் மேலும் தெரிவித்தார்.
அறுபது வயதுக்கு மேற்பட்டோர் மற்றும் ரத்த அழுத்தம், நீரிழிவு, இதய நோய், சிறுநீரகம் மற்றும் நுரையீரல் சம்பந்தப்பட்ட நாள்பட்ட நோய்கள் உடையவர்கள் மருத்துவர்களின் ஆலோசனைக்குப் பிறகு மட்டுமே வீட்டில் தனிமைப்படுத்துதல் குறித்து முடிவெடுக்க வேண்டும். மருத்துவர்களின் ஆலோசனை இல்லாமல் எந்த விதமான மருந்துகளையும் வீட்டு தனிமையில் உள்ளோர் எடுத்துக்கொள்ளக் கூடாது என்று இணைய கருத்தரங்கில் பங்கேற்ற நிபுணர்கள் தெரிவித்தனர்.
குடியரசுத் துணைத் தலைவர் செயலகம்
திரு.பிரணாப் முகர்ஜி மறைவுக்கு குடியரசு துணைத்தலைவர் ஆழ்ந்த இரங்கல்
தாம் வகித்த பதவிகளுக்கு மதிப்பு, மரியாதையை ஏற்படுத்தித் தந்தவர் என்று புகழாரம்
அவரது மறைவின் மூலம், தலைசிறந்த தலைவர்களில் ஒருவரை இந்தியா இழந்துவிட்டது - குடியரசுத் துணைத்தலைவர்
முன்னாள் குடியரசுத் தலைவர் திரு.பிரணாப் முகர்ஜி மறைவுக்கு, குடியரசு துணைத்தலைவர் திரு.எம்.வெங்கையா நாயுடு ஆழ்ந்த இரங்கல் தெரிவித்துள்ளார். அவர் வெளியிட்டுள்ள இரங்கல் செய்தியில், திரு.முகர்ஜி ஒரு தலைசிறந்த ராஜதந்திரி என்பதோடு, இந்தியாவின் தவப் புதல்வர்களில் ஒருவர் என்றும், தாம் வகித்த அனைத்துப் பதவிகளுக்கும் மதிப்பும், மரியாதையையும் ஏற்படுத்தியவர் என்றும் குறிப்பிட்டுள்ளார். தலைசிறந்த தலைவர்களில் ஒருவரை இந்தியா இழந்துவிட்டதாகவும் திரு.வெங்கையா நாயுடு கூறியுள்ளார்.
குடியரசுத் துணைத்தலைவரின் இரங்கல் செய்தி வருமாறு:
“முன்னாள் குடியரசுத் தலைவர் திரு.பிரணாப் முகர்ஜி மறைவு பற்றிய செய்தி அறிந்து, மிகுந்த துயரம் அடைந்தேன். அவர் ஒரு ராஜதந்திரி என்பதோடு, இந்தியாவின் தவப்புதல்வர்களில் ஒருவர். எளிமையான முறையில் வாழ்க்கையைத் தொடங்கி, தமது கடின உழைபபு, ஒழுக்கம் மற்றும் அர்ப்பணிப்பு காரணமாக, நாட்டின் மிக உயர்ந்த அரசியல் சாசனப் பதவியை வகித்தவர் ஆவார்.
தமது, நீண்ட நெடிய பொது வாழ்வில், தாம் வகித்த அனைத்துப் பதவிகளுக்கும், மதிப்பையும், மரியாதையையும் ஏற்படுத்தித் தந்தவர் திரு.பிரணாப் முகர்ஜி . நிர்வாக அனுபவம், இந்தியாவின் நாடாளுமன்ற நடைமுறைகள் பற்றிய ஆழ்ந்த புரிதல் காரணமாக சிறப்புற்றுத் திகழ்ந்த அவர், நிதியமைச்சர், பாதுகாப்பு அமைச்சர், வெளியுறவுத்துறை அமைச்ச்ர, திட்டக்குழுத் துணைத்தலைவர் உள்ளிட்ட பல்வேறு முக்கியப் பொறுப்புகளை வகித்துள்ளார். நாட்டின் குடியரசுத் தலைவர் என்ற முறையில், குடியரசுத்தலைவர் மாளிகையில் நடைபெறும் புதுமையான நிகழ்ச்சிகளில் மக்கள் பங்கேற்பதை ஊக்குவித்தவர் அவர்.
நாடாளுமன்ற நடைமுறைகள், தற்கால அரசியல் மற்றும் பிற விவகாரங்களில் அவர் ஒரு கலைக்களஞ்சியமாகத் திகழ்ந்தார். தலைசிறந்த நாடாளுமன்றவாதியாகத் திகழ்ந்த அவரது பேச்சாற்றல் அனைவரும் அறிந்தது ஆகும். அவர் பெற்றிருந்த அபார ஞாபகசக்தியும், எதையும் விரைவில் புரிந்துகொள்ளக்கூடிய ஆற்றலும் வரலாற்றில் நிலைத்து நிற்கும். ஜனநாயகத்தை மேலும் ஆழமாகவும், வலுவாகவும் நிலைபெறச் செய்ய செய்ய வேண்டும் என்பதில் தனியாத ஆர்வம் காட்டிவந்தார். மிகச்சிறந்த ஒருமித்த கருத்துடைய ஒரு சில தலைவர்களில் ஒருவராகத் திகழ்ந்த அவர், அரசியல் வேறுபாடுகளைக் கடந்து அனைத்துத் தரப்பினரிடமும் அன்பாகப் பழகக் கூடியவர்.
அவரது மறைவின் மூலம், இந்தியா, தலைசிறந்த தலைவர்களில் ஒருவரை இழந்துவிட்டது. அவரது குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்வதுடன், இந்தத் துயரத்தைத் தாங்கிக்கொள்ளக்கூடிய வல்லமையைக் கொடுக்குமாறு ,இறைவனை வேண்டிக் கொள்கிறேன்“ என்று தெரிவித்துள்ளார்.
பொருளாதார விவகாரங்களுக்கான மத்திய அமைச்சரவைக் குழு
2017 – 18 முதல் 2019 – 20 வரையிலான காலத்திற்குச் சிறுபான்மைச் சமூக மாணவர்களுக்கான  மெட்ரிக்கிற்கு முந்தைய கல்வி உதவித்தொகைத் திட்டம்  மெட்ரிக்கிற்கு பிந்தைய கல்வி உதவித்தொகைத் திட்டம் மற்றும்  தகுதி வழிவகைக் கல்வி உதவித் திட்டம் ஆகியவை தொடர அமைச்சரவை ஒப்புதல்
2017 – 18 முதல் 2019 – 20 வரையிலான காலத்திற்கு, ரூ. 5,338.32 கோடி மொத்த மதிப்பீட்டில் அறிவிக்கை செய்யப்பட்ட ஆறு சிறுபான்மைச் சமூக மாணவர்களுக்கான  மெட்ரிக்கிற்கு முந்தைய கல்வி உதவித்தொகைத் திட்டம்  மெட்ரிக்கிற்கு பிந்தைய கல்வி உதவித்தொகைத் திட்டம் மற்றும்  தகுதி வழிவகைக் கல்வி உதவித் திட்டம் ஆகியவை தொடர்வதற்கான முன்மொழிவிற்குப் பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இதன் மூலம் ஆண்டுதோறும் 70 லட்சம் மாணவர்கள் பலனடைவார்கள்.
மேலும் விவரங்களுக்கு www.pibnic.in வலைத்தளத்தைப் பார்க்கவும்.
(Visitor Counter : 102
தேசிய புவி அறிவியல் விருதுகளை குடியரசுத் தலைவர் வழங்கினார்
புதுதில்லி, ஜூலை 24, 2023
குடியரசுத் தலைவர் திருமதி திரௌபதி முர்மு இன்று  குடியரசுத் தலைவர் மாளிகை கலாச்சார மையத்தில் நடைபெற்ற விழாவில், தேசிய புவி அறிவியல் விருதுகள் -2022 ஐ வழங்கினார். புவி அறிவியலின் பல்வேறு துறைகளில் அசாதாரண சாதனைகள் மற்றும் சிறந்த பங்களிப்புகளுக்காக தனிநபர்கள் மற்றும் குழுக்களை கௌரவிக்கும் நோக்கத்துடன் மத்திய அரசின் சுரங்க அமைச்சகத்தால் தேசிய புவி அறிவியல் விருது நிறுவப்பட்டுள்ளது.
இந்நிகழ்வில் உரையாற்றிய குடியரசுத் தலைவர், புவி அறிவியல் துறை மிகவும் பரவலானது என்றும், நிலச்சரிவு, பூகம்பம், வெள்ளம் மற்றும் சுனாமி போன்ற இயற்கை பேரழிவுகள் குறித்த ஆய்வும் இதில் அடங்கும் என்றும் கூறினார். இவைகள் மக்கள் நலன் சார்ந்த புவி அறிவியல் என்று அழைக்கப்படுவதாக தெரிவித்தார். ஏனெனில் அவை அதிக எண்ணிக்கையிலான மக்களின் பாதுகாப்பிற்கு பயனுள்ளதாக இருக்கும்.
நமது பொருளாதாரத்தின் முக்கியத் துறையாக சுரங்கத் தொழில் காணப்படுவதாக குடியரசுத் தலைவர் குறிப்பிட்டார். நாட்டின் பொருளாதார வளர்ச்சியில் கனிமவள மேம்பாடு முக்கிய பங்கு வகிக்கிறது என்றும், கடந்த சில ஆண்டுகளில், சுரங்கத் துறையில் பல முற்போக்கான மாற்றங்களை அரசு கொண்டு வந்துள்ளது என்று குறிப்பிட்டார். இந்த மாற்றங்கள் சுரங்கத் துறையின் திறனையும், உற்பத்தித்திறனையும் அதிகரிப்பதாக தெரிவித்தார்.
அறிவியல் மற்றும் வளர்ச்சிப் பாதை மட்டுமே மனித குலத்தின் நலனுக்கானது என்பதை நிரூபிப்பதாக குடியரசுத் தலைவர் கூறினார். கனிமங்களை திறம்பட பயன்படுத்துவதில் பங்களிப்பதன் மூலம் இந்தியாவின் பொருளாதாரத்தை வலுப்படுத்தியதற்காக இந்திய புவியியலாளர்களை அவர் பாராட்டினார்.
தற்காலத்தில் அரிய பூமித் தனிமங்கள், பிளாட்டினம் குழு தனிமங்கள் மற்றும் செமிகண்டக்டிங் தனிமங்கள் போன்ற கனிமங்கள் மீது சிறப்பு கவனம் செலுத்தப்பட்டு வருவதாக குடியரசுத் தலைவர் தெரிவித்தார். சுற்றுச்சூழல் பாதுகாப்பின் முன்னுரிமையைக் கருத்தில் கொண்டு, சில பாரம்பரிய கனிமங்களின் சுரங்கம் மற்றும் அவற்றின் முடிவுகள் ஒரு புதிய கண்ணோட்டத்தில் பகுப்பாய்வு செய்யப்படுகின்றன. இன்றைய விருதுகளில் நிலையான கனிம வளர்ச்சித் துறையில் பங்களிப்பை அங்கீகரித்ததற்காக சுரங்க அமைச்சகத்தை அவர் பாராட்டினார். நிலையான கனிம மேம்பாட்டிற்காக, பொருளாதாரம், சமூகம் மற்றும் சுற்றுச்சூழல் ஆகிய மூன்று பரிமாணங்களுக்கும் சமமான கவனம் செலுத்தப்பட்டு வருவதைக் கண்டு அவர் மகிழ்ச்சியடைந்தார்.
இளைஞர் நலன் மற்றும் விளையாட்டு அமைச்சகம்
நாட்டின் விளையாட்டு மேம்பாட்டில் முதலீடு செய்யுங்கள் முதலீட்டாளர்களை கர்னல் ராத்தோர் வலியுறுத்தல்
நாட்டின் விளையாட்டு மேம்பாட்டில் முதலீடு செய்ய வருமாறு இளைஞர் விவகாரம், விளையாட்டுக்கள், தகவல் ஒலிபரப்புத் துறை அமைச்சர் கர்னல் ராஜவர்தன் ராத்தோர் முதலீட்டாளர்களை கேட்டுக் கொண்டுள்ளார். ஸ்கோர் கார்டு 2018 என்ற நிகழ்ச்சியில் இன்று  உரையாற்றிய அவர், அக்கறையுள்ள அனைவரும் நாட்டின் விளையாட்டுகளை மிக உயர்ந்த இடத்திற்கு கொண்டு செல்ல இணைந்து உழைக்க வேண்டுமென கேட்டுக் கொண்டார். உள்ளூர் திறன்களை அங்கீகரித்து, ஊட்டி வளர்த்து சர்வதேச நிலைக்கு கொண்டு செல்லும் அமைப்பு ஒன்றை விளையாட்டு அமைச்சகம் உருவாக்கி வருவதாக அவர் தெரிவித்தார். அரசு தொடங்கியுள்ள கேலோ இந்தியா திட்டம் திறன்களை ஊட்டி வளர்க்கும் சிறப்பான திட்டம் என்று அவர் கூறினார். 8 முதல் 10 வயது வரையிலான குழந்தைகளின் திறன்களை கண்டறிந்து மேம்படுத்துவதற்கு திட்டம் ஒன்றை வகுத்து வருவதாக அவர் தெரிவித்தார்.
சிறப்பான விளையாட்டு வீரர்களுக்கு “இலக்கு ஒலிம்பிக் பரிசு மேடை” என்ற திட்டத்தை உருவாக்கியிருப்பதாகவும் ஒலிம்பிக் விளையாட்டுக்களில் பதக்கங்களை வெல்லும்திறன் உள்ளவர்களை கண்டுபிடித்து ஆதரவளிக்கும் நோக்கத்துடன் தேசிய விளையாட்டு மேம்பாட்டு நிதியத்தின் கீழ் இது செயல்படும் என்றும் தெரிவித்தார்.
மணிப்பூர் மாநிலம் இம்பாலில் உள்ள தேசிய விளையாட்டுப் பல்கலைக்கழகம் இந்த வகையில் முதலாவதானது என்று குறிப்பிட்ட அமைச்சர், இப்பல்கலைக்கழகத்தில் சிறந்த சர்வதேச நடைமுறைகளை கடைப்பிடித்து குறிப்பிட்ட விளையாட்டுக்களில் சிறப்பான கல்வி அளிக்கப்படுவதாக தெரிவித்தார்.
(Visitor Counter : 100
சிறப்பு சேவைகள் மற்றும் கட்டுரைகள்
சர்வதேச மாற்றுத் திறனாளிகள் தினம் டிசம்பர் 3-ஆம் தேதி அனுசரிப்பு
இந்தியாவில் இதுவரை 54.75 லட்சம் மாற்றுத் திறனாளிகளுக்கு பிரத்யேக அடையாள அட்டை வழங்கப்பட்டுள்ளது
ஐக்கிய நாடுகளின் வழிகாட்டுதல்படி ஒவ்வொரு ஆண்டும் டிசம்பர் 3-ஆம் தேதி சர்வதேச மாற்றுதிறனாளிகள் தினம் அனுசரிக்கப்படுகிறது. கடந்த 1992-ஆம் ஆண்டு ஐக்கிய நாடுகள் பொதுச் சபையில் இதற்கான தீர்மானம் நிறைவேற்றப்பட்டது. மாற்றுத்திறனாளிகளின் பிரச்சினைகள் குறித்த புரிதலை ஏற்படுத்துவதும், அவர்களுக்கு ஆதரவளித்து அவர்களின் உரிமைகளை நிலைநாட்டுவதும் சர்வதேச மாற்றுத் திறனாளிகள் தினத்தை அனுசரிப்பதன் முக்கிய நோக்கமாகும். இந்த வருடத்திற்கான கருப்பொருள் ‘உத்வேகத்துடன் மீண்டு வருதல்: மாற்றுத் திறனாளிகளை உள்ளடக்கிய, நிலைத்த கொவிட்-19க்குப் பிந்தைய காலத்தை நோக்கி முன்னேறுவது’ என்பதாகும்.
இந்தியாவில் மாற்றுத் திறனாளிகளின் நலனை மேம்படுத்துவதற்காக மத்திய மாநில அரசுகள் பல்வேறு திட்டங்களை செயல்படுத்தி வருகின்றன. ஸ்வவ்லம்பம் என்னும் திட்டத்தின் கீழ் பிரத்தியேக அடையாள அட்டையையும் சான்றிதழையும் மாற்றுத்திறனாளிகளுக்கு மத்திய அரசு வழங்கிவருகின்றது. இந்தத் திட்டத்தின் கீழ் நாட்டிலுள்ள மாற்றுத்திறனாளிகள் பற்றிய தகவல்கள் இணையதளத்தில் பதிவேற்றம் செய்யப்படுகிறது. கைகளால் பூர்த்தி செய்யப்பட்ட விண்ணப்பங்கள் முகமைகளின் மூலம் டிஜிட்டல் மயமாக்கப்படுகின்றன. மாற்றுத்திறனாளிகளின் தகவல்களும் அவர்கள் சார்பாக இணையதளத்தில் புதுப்பிக்கப்படுகின்றன. இதற்காக அவர்கள் பிரத்தியேக மாற்றுத்திறனாளிகள் அடையாள இணையதளத்தில் பதிவு செய்துகொள்ள வேண்டும். பதிவு செய்து கொண்ட பிறகு மாற்றுத்திறனாளிகளுக்கான சான்றிதழ் மற்றும் அடையாள அட்டைகளுக்கு இணையதளம் வாயிலாக அவர்கள் விண்ணப்பிக்கலாம். சான்றிதழ்கள்/ அடையாள அட்டைகளை புதுப்பிப்பதற்கும், ஏதேனும் காரணத்தால் அடையாள அட்டை தொலைந்து விட்டால் புதிய அட்டையைக் கோரியும் அவர்கள் விண்ணப்பிக்கலாம். மேலும் மாற்றுத்திறனாளிகள், சான்றிதழ்கள் மற்றும் அடையாள அட்டையை பதிவிறக்கம் செய்து கொள்வதுடன் அவற்றை அச்சிட்டும் கொள்ளலாம். இந்தியாவில் இதுவரை சுமார் 54.75 லட்சம் அடையாள அட்டைகள் வழங்கப்பட்டுள்ளன. தமிழகத்தில் 2.50 லட்சம் அட்டைகள் வழங்கப்பட்டுள்ளன. தமிழ்நாடு, ஆந்திரப் பிரதேசம், தெலங்கானா, மத்திய பிரதேசம், உத்தரப்பிரதேசம் உள்ளிட்ட 38 மாநிலங்களில் இந்த அடையாள அட்டைகள் வழங்கப்படுகின்றன.
திருச்சிராப்பள்ளியில் மாற்றுத் திறனாளிகளுக்கு திருமண உதவியாக ரூபாய் 25 ஆயிரமும், 8 கிராம் தங்கக் காசும் வழங்கப்படுகிறது. மேலும் சமூக நலத் துறையின் மூலம் பட்டம் பெறும் மாற்றுத்திறனாளிகளுக்கு ரூபாய் 50 ஆயிரமும், 8 கிராம் தங்கக் காசும் வழங்கப்படுகிறது. திருமணமான ஒரு வருடத்திற்குள் இந்த திட்டத்தில் சேர்வதற்குப் பயனாளிகள் விண்ணப்பிக்கலாம் என்று மாவட்ட ஆட்சியர் திரு சிவராசு தெரிவித்தார். பூர்த்தி செய்யப்பட்ட விண்ணப்பத்துடன் தேசிய மாற்றுத் திறனாளிகளுக்கான அடையாள அட்டை, திருமண பத்திரிக்கை, பாஸ்போர்ட் அளவிலான புகைப்படம், குடும்ப அட்டையின் நகல், கிராம நிர்வாக அதிகாரியிடம் இருந்து பெறப்பட்ட முதல் திருமணத்திற்கான சான்றிதழ் ஆகியவையும் மாவட்ட மாற்றுத்திறனாளிகள் நல அலுவலகத்தில் சமர்ப்பிக்கப்பட வேண்டும்.
எரிசக்தி அமைச்சகம்
பிஎஃப்சி-யின் ரூ 5,000 கோடி மதிப்புள்ள கடன் பத்திரங்களின் வெளியீடு - 2021 ஜனவரி 15 தொடங்கும்
மின்சாரத்துறையில் கவனம் செலுத்தும் இந்தியாவின் முன்னணி நிதி நிறுவனங்களில் ஒன்றான பவர் பைனான்ஸ் கார்ப்பரேஷன் லிமிடெட், தனது பாதுகாப்பான, திரும்பப் பெறக் கூடிய ரூ 5,000 கோடி மதிப்புள்ள கடன் பத்திரங்களின் பொது வெளியீட்டை 2021 ஜனவரி 15 அன்று தொடங்கும்.
அடிப்படை வெளியீட்டின் அளவு ரூ.500 கோடி ஆகவும், கடன் பாத்திரங்களுக்கான தேவை அவற்றின் வெளியீட்டு அளவை விட அதிகமாக இருப்பின், ரூ.10,000 கோடிக்கு மிகாமல் ரூ. 4,500 கோடி வரை அதை அனுமதிக்கவும் உரிமை உள்ளது.
மாற்ற முடியாத கடன் பத்திரங்களின் மதிப்பு தலா ஆயிரம் ரூபாய் ஆகும். முதல் தொகுதியின் வெளியீடு 2021 ஜனவரி 29 அன்று முடிவடையும். ஆனால், பவர் பைனான்ஸ் கார்ப்பரேஷன் லிமிடெட்டின் இயக்குநர்கள் குழு அல்லது இதற்காக நியமிக்கப்பட்ட குழுவின் முடிவின்படி முன்னதாகவே கூட நிறைவடையும் வாய்ப்புள்ளது.
மேலும் விவரங்களுக்கு:https://pib.gov.in/PressReleasePage.aspx?PRID=1688491
-----
(Visitor Counter : 119
பிரதமர் அலுவலகம்
நாளை நடைபெறவுள்ள ராமர் கோவில் பூமி பூஜையில் பிரதமர் மோடி பங்கேற்பு.
நாளை அயோத்தியில் நடைபெறவுள்ள ராமர் கோவில் பூமி பூஜையில் பிரதமர் திரு. நரேந்திர மோடி பங்கேற்கவுள்ளார்.
இந்த விழாவுக்கு முன்னர், பிரதமர் ஹனுமன்காரியை தரிசனம் செய்து பூஜையில் பங்கேற்பார். பின்னர் அவர் திரு. ராமர் பிறந்த ஜன்மபூமிக்கு பயணம் செய்வார். அங்கு அவர் 'பகவான் திரு ராம்லாலா விராஜ்மான்'ஐ தரிசனம் செய்து அங்கு நடைபெறவுள்ள பூஜையில் பங்கேற்பார். பின்னர் அவர் ஒரு பரிஜத் மரக்கன்றை நடுவார். பின்னர் பூமி பூஜையினை செய்வார்.
'திரு.ராமர் ஜன்மபூமி கோவில்' அடிக்கல் நடப்பட்டதைக் குறிக்கும் வகையில் பிரதமர் கல்வெட்டைத் திறந்து வைப்பார். மேலும் இது குறித்த நினைவு தபால் தலையையும் அவர் வெளியிடுவார்.